**Apliecinājums par profesionālās tālākizglītības programmu īstenošanas nosacījumu ievērošanu**

**Izglītības iestāde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(nosaukums, reģistrācijas Nr.)

1. **Vispārīgie noteikumi**
   1. Profesionālās tālākizglītības programmu īstenošanas nosacījumi (turpmāk – Nosacījumi) nosaka kārtību, kādā tiek īstenotas profesionālās tālākizglītības programmas (turpmāk – Apmācība) personām, kurām ir piešķirts bezdarbnieka statuss (turpmāk – klientiem).
   2. Izglītības iestāde īsteno Apmācību atbilstoši šādiem normatīvajiem aktiem:
      1. Bezdarbnieku un darba meklētāju atbalsta likums;
      2. Izglītības likums;
      3. Profesionālās izglītības likums;
      4. Ministru kabineta 2011.gada 25.janvāra noteikumi Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75);
      5. Ministru kabineta 2023.gada 20.jūnija noteikumi Nr. 323 „Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.5.i. investīcijas “Bezdarbnieku, darba meklētāju un bezdarba riskam pakļauto iedzīvotāju iesaiste darba tirgū” īstenošanas un uzraudzības noteikumi”;
      6. Ministru kabineta 2022. gada 8. februāra noteikumi Nr. 111 „Attālināto mācību organizēšanas un īstenošanas kārtība” (turpmāk – MK noteikumi Nr. 111);
      7. Ministru kabineta 2023.gada 29.augusta noteikumi Nr.481 „Prakses organizēšanas kārtība profesionālās izglītības programmās”;
      8. citiem spēkā esošajiem normatīvajiem aktiem.
   3. Izglītības iestādei ir saistošas visas normatīvā regulējuma izmaiņas, kas attiecas uz Apmācības īstenošanu visā Apmācības īstenošanas laikā.
2. **Apmācības īstenošanas kārtība**
   1. Izglītības iestāde nodrošina Apmācības grupu plānošanu, īstenošanas administrēšanu, t.sk. klientu apmeklējumu uzskaites veikšanu, rēķinu iesniegšanu, atskaišu iesniegšanu, klientu apmācību kavējumu un attaisnojošo u.c. dokumentu iesniegšanu, apmācību rezultātu reģistrēšanu Nodarbinātības valsts aģentūras (turpmāk – Aģentūra) CV un vakanču portālā (turpmāk – CV un vakanču portāls).
   2. Apmācību īsteno piešķirtā finansējuma ietvaros, pamatojoties uz klientam piešķirto Apmācības kuponu (turpmāk – Kupons).
   3. Klients līdz Kuponā noteiktajam datumam:
   4. autentificējoties CV un vakanču portālā, piesakās dalībai CV un vakanču portālā reģistrētajā mācību grupā vai
   5. izvēlas izglītības iestādi no Aģentūras piedāvātā izglītības piedāvājumu saraksta, kas publicēts Aģentūras mājaslapā *www.nva.gov.lv*.
   6. Izglītības iestāde pirms klienta pievienošanas dalībai CV un vakanču portālā reģistrētajā mācību grupā, nodrošinot vienlīdzīgu, nediskriminējošu attieksmi pret katru klientu, iepazīstina klientu ar izglītības programmas saturu, izvērtē viņa piemērotību profesionālās tālākizglītības programmas apguvei atbilstoši izglītības programmā minētajām prasībām. Piemērotības izvērtēšanu veic izglītības iestādē noteiktajā kārtībā, nodrošinot izvērtēšanas rezultātu pieejamību Aģentūras un citu institūciju pārstāvjiem, kuriem ir tiesības veikt pārbaudes par Aģentūras organizēto pasākumu īstenošanu. Ja izglītības iestāde klienta pieteikumu dalībai mācību grupā neapstrādā trīs darba dienu laikā, klienta kupons tiek anulēts. Dati par neapstrādāto klienta pieteikumu līdz grupas apstiprināšanai vai anulēšanai tiek attēloti mācību grupas vietnē.
   7. Aģentūra anulē Kuponu šādos gadījumos:
      1. izglītības iestāde atzinusi klientu par nepiemērotu izvēlētās izglītības programmas apguvei;
      2. klients līdz Kupona termiņa beigām nav vienojies ar izglītības iestādi par apmācību programmas apguvi;
      3. klients atsakās no dalības Apmācībā līdz dalības uzsākšanai;
      4. izglītības iestāde nav uzsākusi Apmācību īstenošanu viena mēneša laikā no Kupona apstiprināšanas datuma;
      5. klients līdz līguma par dalību izglītības programmas apguvē noslēgšanai zaudē bezdarbnieka statusu.
   8. Izglītības iestāde uzsāk klienta Apmācību viena mēneša laikā no Kupona apstiprināšanas dienas. Apmācību īsteno individuāli vai grupā līdz 15 personām, ievērojot, ka:
   9. Izglītības iestāde mācību sākuma datumu var pārcelt vienu reizi, nodrošinot, ka klientam netiek pārsniegts viena mēneša termiņš no tā pievienošanas vai apstiprināšanas mācību grupā;
   10. Izglītības iestāde CV un vakanču portālā reģistrētai mācību grupai neierobežoti var pārcelt mācību sākuma datumu, ja grupā nav apstiprināto dalībnieku;
   11. Dati par izglītības iestādes vai Aģentūras noraidīto klienta dalību mācību grupā līdz grupas apstiprināšanai vai anulēšanai tiek attēloti mācību grupas vietnē.
   12. Izglītības iestāde pirms mācību grupas apstiprināšanas, CV un vakanču portālā izveido izglītības programmas mācību stundu (nodarbību) sarakstu visam mācību periodam, norādot tajā katras teorētiskās un praktiskās nodarbības laikus un īstenošanas vietas adresi, tai skaitā tiešsaites adresi, ja apmācības tiek īstenotas attālināti.
   13. Izglītības iestāde trīs darba dienas pirms Apmācības uzsākšanas dienas apstiprina mācību grupu CV un vakanču portālā.
   14. Aģentūra slēdz līgumu ar Apliecinājumā par izglītības programmas īstenošanu grupai (turpmāk – Apliecinājums) minēto klientu par dalību Apmācībās. Ja klients atsakās parakstīt līgumu par dalību Apmācībā, Aģentūra vienas darba dienas laikā, bet ne vēlāk kā apmācības uzsākšanas dienā, par to informē izglītības iestādi.
   15. Pēc tam kad Aģentūra ir saskaņojusi visu mācību grupā iekļauto klientu dalību un noslēgusi Līgumus ar klientiem par dalību Apmācībā, izglītības iestāde veic Apliecinājuma parakstīšanu CV un vakanču portālā.
   16. Ja izglītības iestāde objektīvu apstākļu dēļ nevar uzsākt Apmācību noteiktajā termiņā, tā ne vēlāk kā trīs darba dienas pirms plānotās Apmācības uzsākšanas informē Aģentūru un klientus, norādot iemeslus, kuru dēļ Apmācību nevar uzsākt.
   17. Apmācību uzsāk, ja uz Apmācības sākuma datumu izglītības programma ir licencēta un akreditēta un izglītības programma atbilst normatīvo aktu prasībām un jaunākajām prakses atziņām. Izglītības iestādes īstenotās profesionālās tālākizglītības programmas uz Apmācības sākuma datumu ir aktualizētas atbilstoši 2023.gada 31.oktobra Ministru kabineta noteikumos Nr. 615 “Profesionālo kvalifikāciju saraksts, kurām obligāti piemērojamas profesijas standartā ietvertās attiecīgās profesionālās kvalifikācijas prasības, un profesionālās kvalifikācijas prasību publiskošanas kārtība” norādītajiem profesiju standartiem.[[1]](#footnote-2)
   18. Apmācības laikā izglītības iestāde nodrošina atbilstošus vides, materiāltehniskās bāzes, izdales materiālu un darba rīku pielāgojumus personām ar invaliditāti, t.sk. ērtu piekļūšanu Apmācības vietai, kā arī nepieciešamības gadījumā, pamatojoties uz Aģentūras finansēta ergoterapeita atzinumu, veic mācību vietas pielāgojumus. Ja Apmācībā tiek iesaistīta persona ar dzirdes invaliditāti, izglītības iestādei jānodrošina iespēju Aģentūras finansētam surdotulkam Apmācības vietā sniegt surdotulka pakalpojumus.
   19. 10 darba dienu laikā no Apmācības uzsākšanas izglītības iestāde nodrošina obligāto veselības pārbaužu veikšanu un to izmaksu segšanu klientam, ja veselības pārbaužu veikšanas nepieciešamību nosaka normatīvie akti.
   20. Izglītības iestāde Apmācības uzsākšanas dienā izsniedz klientam Apmācības programmas (vai macību kursa) tematisko plānu, izglītības programmas mācību stundu (nodarbību) sarakstu visam Apmācības periodam, veic klienta identitātes pārbaudi, pārliecinoties, ka Apmācībā piedalās Apliecinājumā minētās personas.
   21. Apmācība tiek nodrošināta izglītības iestādes tehniskajā piedāvājumā noteiktajās teorētisko nodarbību īstenošanas vietās, Apliecinājumā un CV un vakanču portālā norādītajās praktisko nodarbību īstenošanas vietās, nodrošinot klientam drošus un veselībai nekaitīgus mācību un mācību prakses apstākļus, katram klientam strukturētu izdales un mācību materiālu valsts valodā. Izdales un mācību materiāli paliek klienta īpašumā pēc Apmācības pabeigšanas. Apmācības laikā izglītības iestāde nodrošina materiāltehnisko bāzi un individuālos darba rīkus atbilstoši izglītojamo skaitam mācību grupā, Apmācības programmas (vai mācību kursa) tematiskajam plānam un izglītības programmas mācību stundu (nodarbību) sarakstam. Izglītības programmas mācību stundu (nodarbību) sarakstā norāda attālināto mācību ietvaros plānotās stundas (nodarbības).
3. Izglītības iestāde, īstenojot Apmācību tiešsaitē, videokonferences režīmā atbilstoši MK noteikumos Nr. 111 noteiktajam, nodrošina:
   1. klientu un nodarbības pasniedzēja identitātes (vārds, uzvārds) attēlošanu;
   2. klienta dalības laika (st., min.) uzskaiti;
   3. ekrāna koplietošanu/dalīšanos;
   4. kopīgo klientu saraksti;
   5. privāto saraksti starp klientiem;
   6. iespēju uzraugošajām iestādēm pieslēgties Apmācības procesam, izmantojot izglītības programmas mācību stundu (nodarbību) sarakstā norādīto piekļuves informāciju mācību platformai;
4. Apmācība tiek īstenota valsts valodā katru darba dienu laikā no plkst. 8.00 līdz plkst. 18.00.[[2]](#footnote-3) Apmācība tiek īstenota astoņas stundas dienā (vienas mācību stundas ilgums ir 40 vai 45 minūtes saskaņā ar apstiprināto izglītības programmu). Aģentūrai, izglītības iestādei, prakses vietai un klientam savstarpēji rakstiski vienojoties, var tikt mainīts prakses organizēšanas laiks, nodrošinot pilnu prakses programmas apguvi noteiktajos termiņos, ņemot vērā prakses vietas un apgūstamās izglītības programmas specifiku. Teorētisko, praktisko nodarbību un kvalifikācijas prakses īstenošanas vieta ir Latvijas Republikas teritorijā.
5. Izglītības iestāde nav tiesīga Nosacījumu izpildi nodot citai juridiskai vai fiziskai personai, veidot apvienotas mācību grupas sadarbībā ar citām izglītības iestādēm izglītības programmas īstenošanai.
6. Nosacījumu izpildes laikā izglītības iestāde var organizēt vienādu izglītības programmu vienādu mācību priekšmetu apvienošanu dažādām mācību grupām, ievērojot, ka kopējais izglītojamo skaits nepārsniedz 15 personas.
7. Izglītības iestāde nodrošina normatīvo aktu prasībām un izglītības programmā noteiktajam atbilstošas kvalifikācijas pedagogus. Informāciju par Apmācības veikšanai piesaistītajiem lektoriem (pasniedzējiem) pievieno CV un vakanču portālā.
8. Izglītības iestāde nodrošina klientu ar prakses vietu, atbilstošiem prakses vadītājiem un pirms prakses uzsākšanas izsniedz prakses programmu, ievērojot, ka kvalifikācijas prakses īstenošana jāuzsāk nākamajā darba dienā pēc teorētiskās Apmācības kursa beigām. Izglītības iestāde sedz ar kvalifikācijas prakses organizēšanu saistītās izmaksas, un kvalifikācijas prakse netiek organizēta izglītības iestādē, kurā klients apgūst konkrēto izglītības programmu. Atbilstoši Aģentūras sniegtajai informācijai mācību praksi organizē pie darba devēja, ja Apmācību ir pieprasījis darba devējs. Trīs darba dienu laikā no prakses uzsākšanas dienas izglītības iestāde CV un vakanču portālā reģistrē informāciju par kvalifikācijas prakses īstenošanu un pievieno rīkojuma par kvalifikācijas praksi kopiju, rīkojumā iekļaujot informāciju:
   1. prakses īstenošanas vietas adresi;
   2. prakses īstenošanas periods un laiki;
   3. Apliecinājuma numuru;
   4. klienta vārdu, uzvārdu un personas kodu;
   5. prakses vadītāja vārdu, uzvārdu un viņa kontaktinformāciju – izglītības iestādes darbinieku, kurš kontrolē mācību prakses norisi un sniedz atbalstu praktikantam mācību prakses laikā saskaņā ar profesionālās izglītības iestādes apstiprināto prakses programmu;
   6. prakses vadītāja vārdu, uzvārdu un viņa kontaktinformāciju – atbilstošajā profesijā strādājošu prakses vietas pārstāvi, kurš uzrauga kvalifikācijas prakses norisi, apstiprina praktikanta ierakstus prakses dienasgrāmatā vai prakses pārskatu;
   7. Izglītības iestāde kvalifikācijas prakses laikā nodrošina, ka klients katru prakses dienu veic ierakstus kvalifikācijas prakses dienasgrāmatā, norādot izpildītā darba īsu aprakstu, darba izpildes laiku, kā arī izpildītā darba apjomu stundās.
   8. Gadījumā, ja rīkojumā par kvalifikācijas praksi iekļautā informācija mainās/tiek aktualizēta, CV un vakanču portālā nepieciešams trīs darba dienu laikā no veiktām izmaiņām pievienot aktualizētu informāciju/aktuālizētu rīkojumu par kvalifikācijas praksi.
9. Apmācības laikā izglītības iestāde:
   1. uztur aktuālo informāciju par Apmācības norisi:
      1. vismaz vienu darba dienu pirms izmaiņām izglītības programmas mācību stundu (nodarbību) sarakstā, t.sk. par izmaiņām Apmācības īstenošanas adresē, aktualizē informāciju CV un vakanču portālā. Ja izmaiņas izglītības programmas mācību stundu (nodarbību) sarakstā objektīvu apstākļu dēļ nevarēja paredzēt, izglītības iestāde par izmaiņām izglītības programmas mācību stundu (nodarbību) sarakstā nekavējoties, bet ne vēlāk kā līdz mācību nodarbību sākumam, informē Aģentūru un klientus;
      2. izglītības iestādes Apmācībai piesaistītais lektors (pasniedzējs) CV un vakanču portālā veic atzīmes par klientu nodarbību apmeklējumiem. Nodarbības apmeklējumu atzīmi veic ne vēlāk kā 20 minūtes pēc nodarbības sākuma un, īstenojot Apmācību klātienē, nodrošina, ka izglītojamie ne vēlāk kā 20 minūtes pēc nodarbības sākuma parakstās parakstu lapā par katras mācību stundas faktisko apmeklējumu, izņemot kvalifikācijas eksāmena norises dienā;
   2. regulāri veic kvalitātes uzraudzību un kontroli visās Apmācības īstenošanas vietās, tostarp prakses vietās;
   3. informē Aģentūru, ja klients Apmācību kavē trīs darba dienas pēc kārtas;
   4. ar rīkojumu atskaita klientu no izglītojamo skaita ar darba dienu, kad ir iestājies (vai izglītības iestādei kļuvis zināms) viens no šādiem nosacījumiem (atskaitīšanas diena tiek ieskaitīta faktiskajā Apmācības periodā):
      1. saņemts klienta iesniegums par Apmācības pārtraukšanu;
      2. klients kavējis 20 procentus no kopējā mācību stundu skaita;
      3. klients ir zaudējis bezdarbnieka statusu un atbilstoši Aģentūras sniegtajai informācijai, tam nav tiesību turpināt dalību Apmācībā;
      4. Aģentūra konstatējusi, ka pirms iesaistes Apmācībā klients neatbilda normatīvajos aktos noteiktajiem nosacījumiem dalībai Apmācībā;
      5. klients nav apguvis izglītības programmu pilnā apmērā un nav pielaists pie profesionālās kvalifikācijas eksāmena kārtošanas;
      6. klients Apmācības laikā atkārtoti pārkāpis izglītības iestādes nolikumu vai iekšējās kārtības noteikumus;
      7. klients zaudē atbilstību nosacījumiem, kas ļauj iegūt profesionālās kvalifikācijas apliecību.
10. Izglītības iestāde rīkojumu par klienta atskaitīšanu no izglītojamo skaita trīs darba dienu laikā ievieto CV un vakanču portālā pie attiecīgās mācību grupas, norādot atskaitīšanas iemeslu.
11. Izglītības iestāde, saņemot attiecīgu informāciju no Aģentūras, nodrošina iespēju klientam turpināt dalību Apmācībā, ja klients ir zaudējis bezdarbnieka statusu Bezdarbnieku un darba meklētāju atbalsta likumā 12.panta piektajā daļā minētajos gadījumos.
12. Izglītības iestāde organizē profesionālās kvalifikācijas eksāmenu kārtošanu atbilstoši izglītības programmā noteiktajām prasībām, dodot iespēju kā novērotājiem tajā piedalīties Aģentūras, Labklājības ministrijas, Izglītības un zinātnes ministrijas, IKVD pārstāvjiem un darba devējiem.
13. Izglītības iestāde pēdējā Apmācības dienā klientam, kurš apguva izglītības programmu un sekmīgi nokārtojis profesionālās kvalifikācijas eksāmenu, izsniedz profesionālās kvalifikācijas apliecību.
14. Ja klients, ievērojot visas izglītības iestādes noteiktās un izglītības programmā ietvertās prasības, pēc Apmācības pabeigšanas nav nokārtojis profesionālās kvalifikācijas eksāmenu, izglītības iestāde saskaņā ar tās darbību reglamentējošiem normatīvajiem aktiem, kas nosaka termiņu atkārtota profesionālās kvalifikācijas eksāmena kārtošanai, nodrošina iespēju klientam par viņa līdzekļiem atkārtoti kārtot profesionālās kvalifikācijas eksāmenu, kā arī klients samaksā par papildu Apmācību, ja tāda nepieciešama. Šajā punktā minētā noteikuma iestāšanās gadījumā, izglītības iestādei papildu Apmācība, kvalifikācijas eksāmena kārtošana un mācību maksas gala rēķina iesniegšana Aģentūrā jānodrošina 90 (deviņdesmit) dienu laikā, skaitot no Apliecinājumā norādītā Apmācības beigu datuma.
15. Klients, kurš nav ieradies uz profesionālās kvalifikācijas eksāmenu vai kādu tā daļu, iesniedz izglītības iestādē rakstveida iesniegumu par iespēju nodrošināt viņam kvalifikācijas eksāmena kārtošanu, tam pievienojot neierašanās iemeslu attaisnojošu dokumentu kopiju (ja attiecināms). Izglītības iestāde trīs darba dienu laikā informē klientu par iespēju 90 (deviņdesmit) dienu laikā no Apliecinājumā norādītā Apmācības beigu datuma, kārtot profesionālās kvalifikācijas eksāmenu, kā arī noslēguma pārbaudījuma norises vietu un laiku, nodrošinot iespēju kārtot kvalifikācijas eksāmenu saskaņā ar tās darbību reglamentējošiem normatīvajiem aktiem, attiecīgi izmaksas sedzot no izglītības iestādes līdzekļiem.
16. Klientam, kurš izpildījis profesionālās tālākizglītības programmā noteiktās prasības un nav nokārtojis vai nav ieradies uz profesionālās kvalifikācijas eksāmenu, izglītības iestāde izsniedz sekmju izziņu – dokumentu par attiecīgas profesionālās tālākizglītības programmas daļēju apguvi.
17. Izglītības iestāde sadarbībā ar darba devējiem veicina klientu, kuri pabeiguši apmācību un saņēmuši kvalifikācijas apliecību, iesaistīšanu darba tirgū.
18. Aģentūra informē izglītības iestādi par izmaiņām Apmācībā iesaistīto klientu statusā.
19. Aģentūra veic pārbaudes apmācību īstenošanas vietās klātienē vai, ja Apmācība notiek tiešsaitē, Apmācības procesa pārbaudei pieslēdzas mācību platformai, izmantojot CV un vakanču portālā mācību grupas vietnē norādīto piekļuves informāciju. Pārbaudes rezultātus atspoguļo pārbaudes aktā:
    1. ja pārbaude apmācību īstenošanas vietā notiek klātienē, pārbaudes akta papīra formā vienu eksemplāru izsniedz klātienē izglītības iestādes pilnvarotai personai. Ja pārbaudē nepiedalās izglītības iestādes pilnvarotā persona, pārbaudes aktu nosūta izglītības iestādei pēc pārbaudes veikšanas;
    2. par tiešsaistē organizētās Apmācības pārbaudi pārbaudes aktu nosūta izglītības iestādei pēc pārbaudes veikšanas;
    3. ja pārbaudes laikā konstatēti pārkāpumi, Aģentūra pārbaudes aktā noteiktajā termiņā uzdod izglītības iestādei sniegt skaidrojumu un/vai novērst pārkāpumus. Ja nepieciešamas papildus ziņas, Aģentūra nosūta izglītības iestādei pieprasījumu iesniegt papildu paskaidrojumus un visa veida dokumentu apliecinātas kopijas, kā arī, ja nepieciešams, pieprasa uzrādīt dokumentu oriģinālus un citu informāciju.
20. Izglītības iestāde nodrošina visās Apmācības īstenošanas vietās ar Apmācības īstenošanu saistīto dokumentu esamību (ja apmācības tiek īstenotas attālināti, tad nodrošināt dokumentu ievietošanu CV un vakanču portālā) un izglītības iestāžu pārstāvju, t.sk. mācībspēku, piedalīšanos pārbaudēs, uzrādot Aģentūras un citu institūciju pārstāvjiem, kuriem ir tiesības veikt Aģentūras īstenoto pasākumu un Eiropas Savienības struktūrfondu finansēto projektu pārbaudes, šādus dokumentus:
    1. izglītības programmu vai tās kopiju;
    2. Apmācības programmas (vai mācību kursa) tematiskais plāns visam izglītības programmas īstenošanas periodam;
    3. piekļuvi CV un vakanču portālam, kur tiek nodrošināta klientu apmeklētības uzskaite;
    4. nodarbību apmeklētības parakstu lapas, ja nodarbības notiek klātienē;
    5. mācībspēku sarakstu atbilstoši Apmācības programmas (vai mācību kursa) tematiskajam plānam, kā arī mācībspēku kvalifikāciju apliecinošo dokumentu kopijas;
    6. rīkojumus vai to kopijas par klientu atskaitīšanu no izglītojamo skaita, prakses uzsākšanu, prakses vietas maiņu;
    7. dokumentus vai to kopijas, kas atspoguļo kvalifikācijas eksāmena norises gaitu un tā rezultātus;
    8. rīkojumu vai tā kopiju par Apmācības pabeigšanu un profesionālas kvalifikācijas apliecību izsniegšanu.
21. Prakses īstenošanas vietā nodrošina:
    1. klienta aizpildītu un prakses vadītāja parakstītu kvalifikācijas prakses dienasgrāmatu;
    2. līgumu par mācību praksi, kurā izglītības iestādes pārstāvis, prakses vietas pārstāvis un klients nosaka profesionālās izglītības iestādes, prakses vietas un klienta tiesības un pienākumus, prakses ilgumu un līguma izbeigšanas nosacījumus;
    3. klienta prakses vietā veiktās darba drošības instruktāžas apliecinājumu reģistrācijas žurnālā (vai tā kopiju).
22. Izglītības iestāde nodrošina plakātu izvietošanu, ievērojot vizuālās identitātes prasības saskaņā ar Eiropas Parlamenta un Padomes 2021. gada 12. februāra Regulas (ES) 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu.
23. Ja Apmācība tiek finansēta Eiropas Savienības Atveseļošanas un noturības mehānisma ietvaros, izglītības iestāde nodrošina, ka ar Apmācības īstenošanu saistītajos dokumentos un uz izdales mācību materiāliem ir nodrošinātas publicitātes prasības, t.i., vizuālo elementu ansamblis, kas attiecināms uz Eiropas Savienības Atveseļošanas un noturības mehānisma vizuālo identitāti un atsauce: Eiropas Savienības Atveseļošanas fonda projekts ”Prasmju pilnveide pieaugušajiem” Nr.3.1.2.5.i.0/1/23/I/CFLA/001. Izsniedzot klientam profesionālās kvalifikācijas apliecību, attiecīgajiem dokumentiem pievieno apliecinājumu, ka Apmācība ir finansēta no Eiropas Savienības Atveseļošanas un noturības mehānisma finansējuma.
24. Izglītības iestāde nodrošina, ka ar Apmācības īstenošanu saistītā dokumentācija tiek glabāta līdz 2031. gada 31. decembrim, ja Apmācība īstenota ar Eiropas Savienības Atveseļošanas un noturības mehānisma finansējumu.
25. Apmācības izmaksas, izmaksas par visiem mācību izdales materiāliem, pirmās palīdzības kursu, veselības pārbaudi un visiem izdevumiem, kas saistīti ar kvalifikācijas eksāmenu kārtošanu, kā arī citi izdevumi, kas rodas izglītības iestādei Apmācības organizēšanas laikā, ir iekļauti Kupona vērtībā.
26. **Norēķinu kārtība**
27. Apmācību finansē no valsts speciālā budžeta, Eiropas Savienības Atveseļošanas un noturības mehānisma un valsts budžeta līdzfinansējuma.
28. Atbilstoši Pievienotās vērtības nodokļa likuma 52.panta pirmās daļas 16.punktam, mācību maksa nav apliekama ar pievienotās vērtības nodokli.
29. Mācību maksas izmaksas aprēķina un izmaksā par klientiem, kuri 90 (deviņdesmit) dienu laikā, skaitot no Apliecinājumā norādītā Apmācības beigu datuma, pabeiguši apmācību un saņēmuši kvalifikācijas apliecību.
30. Pēc Apmācības uzsākšanas izglītības iestāde vienas darba dienas laikā Aģentūrai var iesniegt CV un vakanču portāla ģenerēto avansa rēķinu 20 procentu apmērā no Apliecinājumā noteiktās mācību maksas. Izglītības iestāde var precizēt CV un vakanču portāla ģenerētā rēķina numuru. Aģentūrai ir tiesības apturēt avansa izmaksu izglītības iestādei, ja Aģentūra konstatē riskus, kas ietekmē apmācības rezultātus un norēķinu kārtību.
31. Aģentūra pēc avansa rēķina saņemšanas, 30 kalendāra dienu laikā veic rēķina apmaksu.[[3]](#footnote-4)
32. Izglītības iestāde trīs darba dienu laikā pēc kalendārā mēneša beigām (vai citā termiņā pēc Aģentūras pieprasījuma) CV un vakanču portālā iesniedz Aģentūrai atskaiti “Kupona apmācības pārskata periodi” par klientu nodarbību apmeklējumiem. Ja izglītības iestāde trīs darba dienu laikā pēc kalendārā mēneša beigām neiesniedz atskaiti par klientu nodarbību apmeklējumiem, atskaite automātiski tiek iesniegta Aģentūrā un labojumus tajā varēs veikt tikai ar Aģentūras saskaņojumu. Ja Apmācība notika tiešsaitē, CV un vakanču portālā mācību grupas vietnē papildus pievieno klientu dalības uzskaites pierakstus no mācību platformas (laiks, *st., min.*).
33. Izglītības iestāde pēdējā Apmācības mēneša atskaiti par Kupona apmācības pārskata periodu CV un vakanču portālā iesniedz trīs darba dienu laikā pēc mācību pabeigšanas. Ja izglītības iestāde trīs darba dienu laikā pēc apmācību pabeigšanas neiesniedz CV un vakanču portāla ģenerēto atskaiti “Kupona apmācību pārskata periodi” par klientu nodarbību apmeklējumiem, atskaite automātiski tiek iesniegta Aģentūrā un labojumus tajā varēs veikt tikai ar Aģentūras saskaņojumu. Ja Apmācība notika tiešsaitē, CV un vakanču portālā mācību grupas vietnē papildus pievieno klientu dalības uzskaites pierakstus no mācību platformas (laiks, *st., min.*).
34. Izglītības iestāde trīs darba dienu laikā pēc mācību pabeigšanas CV un vakanču portālā sadaļā CV un vakanču portālā mācību grupas sadaļā “Apmācību rezultāti” ievada datus par katra klienta mācību rezultātiem:
    1. klientam, kurš sekmīgi nokārtojis profesionālās kvalifikācijas eksāmenu un ieguvis profesionālās kvalifikācijas apliecību, mācību rezultāts – “Apliecība”;
    2. klientam, kurš, ievērojot visas izglītības iestādes noteiktās un izglītības programmā ietvertās prasības, pēc Apmācības pabeigšanas nav nokārtojis vai nav ieradies uz profesionālās kvalifikācijas eksāmenu, mācību rezultāts – “Sekmju izziņa”.
35. Izglītības iestāde trīs darba dienu laikā pēc Apmācības pabeigšanas CV un vakanču portālā mācību grupas sadaļā “Apmācību rezultāti” ievieto rīkojumu par Apmācību pabeigušajiem vai nepabeigušajiem klientiem. Rīkojumā norāda informāciju:
    1. par darba devējiem, kuri piedalījās profesionālās kvalifikācijas eksāmena vērošanā;
    2. klienta vārdu, uzvārdu, personas kodu, kuri pēc Apmācības pabeigšanas ir nokārtojuši profesionālās kvalifikācijas eksāmenu un kvalifikācijas apliecības numuru;
    3. klienta vārdu, uzvārdu, personas kodu, kuri pēc Apmācības pabeigšanas ir kārtojuši, bet nav nokārtojuši profesionālās kvalifikācijas eksāmenu un ir ieguvuši sekmju izziņu;
    4. klienta vārdu, uzvārdu, personas kodu, kuri nav ieradušies uz profesionālās kvalifikācijas eksāmena kārtošanu un ir ieguvuši sekmju izziņu.
36. Par klientiem, kuri nav ieradušies uz atkārtotu kvalifikācijas eksāmenu 90 (deviņdesmit) dienu laikā, skaitot no Apliecinājumā norādītā Apmācības beigu datuma, Izglītības iestāde iesniedz atsevišķu rīkojumu, tajā norādot klienta vārdu, uzvārdu, personas kodu.
37. Ja izglītības iestāde nodrošina profesionālās kvalifikācijas eksāmena kārtošanu atbilstoši šo nosacījumu 31. vai 32. punktā noteiktajam un, ja klients sekmīgi nokārtojis profesionālās kvalifikācijas eksāmenu, izglītības iestāde trīs darba dienu laikā pēc profesionālās kvalifikācijas eksāmena kārtošanas CV un vakanču portālā mācību grupas sadaļā “Apmācību rezultāti” ievieto rīkojumu par kvalifikācijas eksāmenu sekmīgi nokārtojušo klientu un informē Aģentūru. Rīkojumā norāda klienta vārdu, uzvārdu, personas kodu, saņemto izglītības dokumentu un dokumenta numuru.
38. Ja mācību maksa par apmācības pabeigušiem un apliecību par profesionālās tālākizglītības programmas apguvi ieguvušiem klientiem ir mazāka par izmaksāto avansa summu, izglītības iestāde trīs darba dienu laikā Aģentūrā iesniedz kredītrēķinu un piecu darba dienu laikā atmaksājamo avansa summu pārskaita Apliecinājumā norādītajā Aģentūras norēķinu kontā.
39. Pēc Apmācības pabeigšanas izglītības iestāde trīs darba dienu laikā iesniedz Aģentūrai CV un vakanču portālā ģenerēto vai izglītības iestādes izrakstīto mācību maksas gala rēķinu par Apmācības izdevumiem. Mācību maksas gala rēķins tiek iesniegts, ņemot vērā profesionālās kvalifikācijas eksāmena rezultātus. Mācību maksas gala rēķinā tiek iekļauta mācību maksa (100% apmērā) tikai par tiem klientiem, kuri mācības ir sekmīgi pabeiguši un ieguvuši profesionālās kvalifikācijas apliecību. Mācību maksas gala rēķinā netiek iekļauta mācību maksa un Aģentūra neveic mācību maksas apmaksu par klientiem, kuri mācības nav pabeiguši (atskaitīti) un par klientiem, kuri mācības ir pabeiguši nesekmīgi (saņēmuši sekmju izziņu). 30 kalendāro dienu laikā pēc mācību maksas gala rēķina saņemšanas Aģentūra veic norēķinu. Mācību maksas gala rēķinu izglītības iestāde iesniedz pēc tam, kad CV un vakanču portālā mācību grupas sadaļā “Apmācību rezultāti” ir ievadīti dati par katra klienta Apmācību rezultātu – “Apliecība” vai “Sekmju izziņa”, iesniegta un Aģentūrā apstiprināta CV un vakanču portālā ģenerētā Kupona apmācību pārskata periodu atskaite par klienta nodarbību apmeklējumiem un kad CV un vakanču portālā mācību grupas sadaļā “Apmācību rezultāti” pievienots rīkojums par noslēguma pārbaudījumu nokārtojušo klientu.
40. Ja profesionālās kvalifikācijas eksāmena kārtošana nodrošināta atbilstoši šo nosacījumu 31. vai 32. punktā noteiktajam un, ja klients sekmīgi nokārtojis profesionālās kvalifikācijas eksāmenu, izglītības iestāde trīs darba dienu laikā papildus iesniedz mācību maksas gala rēķinu, kurā iekļauj informāciju tikai par klientu, kurš kārtoja profesionālās kvalifikācijas eksāmenu un ieguva kvalifikācijas apliecību. Izglītības iestāde CV un vakanču portālā mācību grupas sadaļā “Apmācību rezultāti” pievieno rīkojumu par noslēguma pārbaudījumu nokārtojušo klientu. Šajā punktā minētā noteikuma iestāšanās gadījumā, izglītības iestāde mācību maksas gala rēķinu iesniedz ne vēlāk kā trīs darba dienu laikā pēc eksāmena nokārtošanas, ievērojot, ka tas notiek 90 dienu laikā no Apliecinājumā norādītā Apmācības beigu datuma.
41. Izglītības iestādei ir pienākums ne vēlāk kā piecu darba dienu laikā no Aģentūras pieprasījuma saņemšanas brīža veikt avansa maksājuma atmaksu, ja tā nepilda Nosacījumos noteikto.
42. Izglītības iestādei ir aizliegts noteikt klientam papildu maksu par dalību Apmācībā vai jebkādas citas finansiāla rakstura saistības.
43. Izglītības iestāde nodrošina, ka Apmācības īstenošanā ir novērsts dubultā finansējuma risks:
    1. Apmācība netiek finansēta vai līdzfinansēta no citiem Eiropas Savienības finanšu avotiem, kā arī valsts un pašvaldību budžeta līdzekļiem;
    2. saskaņā ar grāmatvedības kārtošanu regulējošajiem normatīvajiem aktiem nepastāv viena un tā paša rēķina apmaksa divas reizes no dažādiem publiskajiem finansēšanas avotiem, kā arī iesniegtās Apmācības īstenošanas izmaksas atbilst īstenotajai Apmācībai un nav attiecināmas uz kādu citu Aģentūras organizēto pasākumu.
44. Izglītības iestāde atmaksā Aģentūrai neatbilstoši Nosacījumiem izlietotos finanšu līdzekļus 10 darba dienu laikā no 85.punktā minētā paziņojuma saņemšanas.

**4. Personas datu aizsardzība un konfidencialitāte**

61. Aģentūra un izglītības iestāde, turpmāk katra atsevišķi un abas kopā – Puse (-es) apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošināt, ka personas dati:

* 1. tiks apstrādāti likumīgi, godprātīgi un datu subjektiem pārredzamā veidā;
  2. tiks apstrādāti uzņemto saistību izpildei un personas datu apstrādi neveiks ar uzņemto saistību izpildi nesavietojamā veidā;
  3. ir precīzi un nepieciešamības gadījumā tiks atjaunināti;
  4. . tiks glabāti veidā, kas pieļauj personu identifikāciju ne ilgāk kā nepieciešams uzņemto saistību izpildei;
  5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;
  6. e-pasta sūtījumos dokumentus, informatīvos un citus materiālus, kuros tiek iekļauta informācija ar personu datiem, aizsargā ar paroli, izmantojot AES-256 algoritmu. Paroli dokumentu atkodēšanai paziņo atsevišķi, izmantojot citu saziņas veidu.

1. Katra Puse, apstrādājot saņemtos personas datus uzņemto saistību īstenošanai, ir pārzinis personas datu aizsardzības normatīvo aktu izpratnē.
2. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
3. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.
4. Nosacījumu izpildei Aģentūra veic šādu datu apstrādi: klientam tiek izsniegts Apmācību kupons, kura ietvaros klientam jānodod personu dati izglītības iestādei (Apmācību kupona numurs, vārds, uzvārds, personas kods, kontaktinformācija – tālruņa numurs un e-pasts).
5. Puses apņemas Nosacījumu izpildes laikā un pēc Nosacījumu termiņa beigām neizpaust trešajām personām nekādu Apmācības īstenošanas laikā iegūto personas datus saturošo informāciju. Minētais pienākums attiecas arī uz Pušu darbiniekiem. Puses nodrošina, ka tā darbinieki pirms Apmācības īstenošanas uzsākšanas paraksta attiecīgus saistību rakstus par Nosacījumos noteikto konfidencialitātes prasību izpildi.
6. Izglītības iestāde jebkurā gadījumā nodrošina:
   1. aizsardzību pret fiziskās iedarbības radītu personas datu apdraudējumu;
   2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;
   3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.
7. Izglītības iestāde Nosacījumu izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar izglītības iestādes kompetenci.
8. Izglītības iestāde bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.
9. Izglītības iestāde apņemas Nosacījumu izpildes laikā atļaut Aģentūras pārstāvjiem veikt pārbaudes (tostarp klātienē izglītības iestādes telpās), lai pārliecinātos par to, kā izglītības iestāde nodrošina Nosacījumos noteikto saistību izpildi attiecībā uz personas datu aizsardzības jautājumiem.
10. Izglītības iestāde informē Aģentūru par visiem datu subjektu un trešo personu pieprasījumiem attiecībā uz izglītības iestādes pārziņā esošo personas datu izsniegšanu.
11. Izglītības iestāde pēc pieprasījuma iesniedz Aģentūrai novērtējuma par ietekmi uz izglītojamo datu aizsardzību kopsavilkumu.
12. Pēc Aģentūras pieprasījuma izglītības iestāde sniedz Aģentūrai visu informāciju par personas datu apstrādi un datu apstrādes līdzekļiem, ko Apmācības īstenošanas ietvaros veica vai izmantoja izglītības iestāde.
13. Izglītības iestāde apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies izglītības iestādes darbības vai bezdarbības rezultātā.
14. **Citi noteikumi**
15. Izglītības iestāde rakstiski informē Aģentūru par apstākļiem, kas var apdraudēt Apmācības procesu vai Nosacījumos noteikto izglītības iestādes pienākumu izpildi, t.sk. trīs darba dienu laikā informē Aģentūru par jebkurām izmaiņām izglītības iestādes darbībā (par juridiskās adreses, bankas konta maiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, izglītības iestādes likvidēšanu, saimnieciskās darbības apturēšanu vai pārtraukšanu, maksātnespējas pasludināšanu vai tiesvedības uzsākšanu par bankrota procedūru).
16. Izglītības iestāde informē Aģentūru par izglītības iestāžu piedāvājumu sarakstā iekļautajām izglītības programmu akreditācijām, kurām beidzies termiņš.
17. Aģentūrai ir tiesības izglītības iestādei pieprasīt iesniegt paskaidrojumus un jebkuru ar Apmācības īstenošanu saistīto dokumentāciju.
18. Izglītības iestādei aizliegts izmantot atsauces uz Aģentūru reklāmas un mārketinga materiālos bez iepriekšēja rakstveida saskaņojuma ar Aģentūru.
19. Izglītības iestādei ir tiesības Apmācības īstenošanas laikā vienoties ar klientu par savstarpējās atbildības regulējumu, ja tas nav pretrunā Nosacījumiem.
20. Izglītības iestāde var rosināt izglītības iestāžu piedāvājumu sarakstā svītrot Apmācības īstenošanas vietas adreses vai papildināt ar jaunām Apmācības īstenošanas vietu adresēm. Iesniegumu par īstenošanas vietu papildināšanu izglītības iestāde iesniedz Aģentūrā vismaz 15 darba dienas pirms vēlamās Apmācības īstenošanas vietas papildināšanas dienas un pievieno aizpildītu vides pieejamības pašnovērtējuma anketu, kurā pēc veiktās vides pieejamības novērtēšanas ir sasniegts no 8 līdz 10 punktu koeficients. Aģentūra nesaskaņo Apmācības īstenošanas vietas maiņu vai Apmācības īstenošanas vietas papildus pieteikumu, ja attiecīgā Apmācības īstenošanas vieta nav reģistrēta Izglītības iestāžu reģistrā un, ja pēc veiktās vides pieejamības novērtēšanas, nav sasniegts no 8 līdz 10 punktu koeficients. Ja konkrētu izglītības programmu nav iespējams īstenot izglītības iestādes tehniskajā piedāvājumā noteiktajās adresēs, Aģentūrai ir tiesības izbeigt sadarbību ar izglītības iestādi par konkrētu izglītības programmas īstenošanu konkrētā īstenošanas vietā.
21. Aģentūrai ir tiesības veikt grozījumus Nosacījumos, iepriekš par to rakstveidā paziņojot izglītības iestādei.
22. Aģentūrai ir tiesības izslēgt izglītības iestādi no izglītības iestāžu piedāvājumu saraksta, nosūtot rakstveida paziņojumu par sadarbības izbeigšanu, šādos gadījumos:
    1. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
    2. veicot pārbaudi izglītības iestādē, pēdējo divpadsmit mēnešu laikā ir konstatēta atkārtota Nosacījumu pārkāpšana, t.sk.:
       1. netiek ievērotas normatīvajos aktos un Nosacījumos noteiktās prasības (atbilstošas materiālās bāzes neesamība, drošu un veselībai nekaitīgu mācību apstākļu nenodrošināšana, konstatēta izglītības iestādes vai tā personāla Apmācības īstenošanai atbilstošās izglītības vai profesionālās pieredzes neesamība, izglītības programmu licenču, akreditācijas, izglītības iestāžu un īstenošanas vietas adrešu reģistrēšanas nosacījumi u.c.), kā rezultātā apdraudēta kvalitatīva mācību norise;
       2. netiek nodrošināta nodarbību apmeklējumu uzskaite atbilstoši Nosacījumos noteiktajam;
       3. netiek nodrošināta Apmācība atbilstoši izglītības iestādes iesniegtajai informācijai par Apmācības īstenošanas vietu un laiku;
       4. Apmācība netiek īstenota valsts valodā;
    3. veicot atkārtotu pārbaudi izglītības iestādē, ir konstatēts, ka iepriekš konstatētie pārkāpumi nav novērsti;
    4. ierosināts izglītības iestādes maksātnespējas process;
    5. izglītības iestāde neievēro Nosacījumos noteikto norēķinu kārtību, t.sk. noteikto dokumentu iesniegšanas termiņus;
    6. izglītības iestāde neievēro ieskaitīšanas un atskaitīšanas no izglītojamo skaita kārtību;
    7. izglītības iestāde noteikusi klientam Nosacījumos un MK noteikumos Nr.75 noteiktajām izmaksām papildu maksu par dalību Apmācībā vai noteikusi jebkādas citas finansiāla rakstura saistības;
    8. izglītības iestāde, piedāvājot Apmācības pasākumus klientiem, īsteno negodīgu komercpraksi Negodīgas komercprakses aizlieguma likuma izpratnē;
    9. Aģentūras izglītības iestāžu piedāvājumu sarakstā iekļautā izglītības iestādes profesionālās tālākizglītības programma nav akreditēta vai programmas īstenošana ir akreditēta uz periodu, kas īsāks par sešiem gadiem.
23. Aģentūra ne retāk kā reizi gadā veic iepriekšējā sadarbības periodā īstenoto pasākumu kvalitātes izvērtējumu un ir tiesīga lemt par izglītības iestādes piedāvājuma īstenot konkrētu izglītības programmu konkrētā Apmācības īstenošanas vietā svītrošanu no izglītības piedāvājumu saraksta, ja gada laikā konstatēts, ka atkārtoti netiek ievērots nosacījums uzsākt Apmācības grupā, kurā ir seši vai vai vairāk klienti.
24. Ja izglītības iestāde vai izglītības iestādes piedāvājums, atbilstoši šo Nosacījumu 82. vai 83. punktā noteiktajam, ir svītrots no izglītības piedāvājumu saraksta, izglītības iestāde atkārtoti pieteikties pasākumu īstenošanai var ne agrāk kā divus gadus pēc dienas, kad izglītības iestāde vai izglītības iestādes piedāvājums ir svītrots no izglītības piedāvājumu saraksta.
25. Gadījumos, ja konstatēto pārkāpumu dēļ nav pieļaujama uzņemto saistību izpilde (jāpārtrauc uzsākto Apmācības grupu mācību process), komisija rakstiski informē izglītības iestādi par pienākumu atlīdzināt Aģentūrai izdevumus, kas izlietoti klientu Apmācībai, kuras īstenošanā konstatēti būtiski Nosacījumu pārkāpumi. Ja izglītības iestāde minētos Apmācības izdevumus neatlīdzina labprātīgi, Aģentūrai attiecīgo summu ir tiesības piedzīt normatīvajos aktos noteiktajā kārtībā.
26. Aģentūrai ir tiesības apturēt/izbeigt Apmācības īstenošanu, ja:
    1. ierosināta plānošanas perioda prioritāšu un aktivitāšu pārskatīšana, un Aģentūrai var tikt samazināts vai atsaukts finansējums, kas plānots maksājumu saistību segšanai;
    2. sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Nosacījumos noteiktos pienākumus vai arī veic tos samazinātā apjomā.

Pretendenta pārstāvis/pilnvarotā persona apliecina, ka Apmācība tiks īstenota atbilstoši šiem Nosacījumiem.

1. Ja izglītības iestāde īsteno Apmācību pēc darba devēja pieprasījuma un izglītības iestādei nav šīs programmas akreditācijas, izglītības iestādei nepieciešama tikai Izglītības kvalitātes valsts dienesta (turpmāk – IKVD) izdota attiecīgās profesionālās tālākizglītības programmas licence. Uzsākot īstenot attiecīgo programmu, izglītības iestāde trīs darba dienu laikā tā ir jāpiesaka akreditācijai IKVD un jāiesniedz Aģentūrā akreditācijas iesnieguma apliecināta kopija, kā arī vienas darba dienas laikā pēc akreditācijas saņemšanas jāinformē Aģentūra par attiecīgās akreditācijas rezultātiem. Ja izglītības iestāde nav saņēmusi šīs profesionālās izglītības programmas akreditāciju un līdz Apliecinājumā noteiktā Apmācības īstenošanas termiņa beigām izglītības programma netiek akreditēta IKVD, Aģentūra neveic galīgo norēķinu ar izglītības iestādi un izglītības iestādes ieguldītie finanšu līdzekļi klientu Apmācībām netiek atlīdzināti. [↑](#footnote-ref-2)
2. Ja Apmācība tiek īstenota pēc darba devēja pieprasījuma, to īsteno katru darbdienu laikā no plkst. 8.00 līdz plkst 22.00. [↑](#footnote-ref-3)
3. Ja izglītības iestāde īsteno profesionālās tālākizglītības programmu pēc darba devēja pieprasījuma, Aģentūra veic avansa rēķina apmaksu 30 kalendāra dienu laikā pēc tam, kad izglītības iestāde ir akreditēta profesionālās tālākizglītības programmas īstenošanai. [↑](#footnote-ref-4)